Nolikuma pielikums,
 apstiprināts 2026.gada novembrī , 
nominācijas komisijas protokols Nr.2

Valdes locekļa amata kandidāta apliecinājums


Ar šo es, __________________________________,  
                              (vārds, uzvārds) 
piesakoties konkursam uz AS “Latvenergo” valdes locekļa amatu, apliecinu, ka: 
1. atbilstu Publiskas personas kapitāla daļu un kapitālsabiedrību pārvaldības likuma 31.panta ceturtajā daļā noteiktajām kandidātam izvirzāmajām prasībām, tas nozīmē: 
a. man ir pabeigta augstākā izglītība inženierzinātnēs vai dabaszinātnēs; 
b. neesmu sodīts/-a par tīšu noziedzīgu nodarījumu, par kuru sodāmība nav noņemta vai dzēsta; 
c. man, pamatojoties uz kriminālprocesa ietvaros pieņemtu nolēmumu, nav atņemtas tiesības veikt noteiktu vai visu veidu komercdarbību vai citu profesionālo darbību vai, pamatojoties uz kriminālprocesa vai administratīvā pārkāpuma procesa ietvaros pieņemtu nolēmumu, atņemtas tiesības ieņemt noteiktus amatus komercsabiedrībā un tās pārvaldes institūcijās; 
d. par mani nav pasludināts maksātnespējas process; 
e. neesmu vai neesmu bijis (-usi) pēdējo 12 mēnešu laikā līdz pieteikumu iesniegšanas gala termiņa datumam publiskas kandidātu pieteikšanās procedūras ietvaros politiskās partijas vai politisko partiju apvienības amatpersona, kura īsteno politiskās partijas vai politisko partiju apvienības vadību, tai skaitā pieņem tās vārdā lēmumus vai īsteno pārstāvību (piemēram, valdes loceklis, vadītājs, prezidents, priekšsēdētājs, ģenerālsekretārs);
f. man nav noteikts sankciju subjekta statuss Starptautisko un Latvijas Republikas nacionālo sankciju izpratnē;
2. ievērojot likuma “Par interešu konflikta novēršanu valsts amatpersonu darbībā” 6. un 7.pantā noteiktos ierobežojumus, novērsīšu iespējamās interešu konflikta situācijas, ja tikšu apstiprināts/-a AS “Latvenergo” valdes locekļa amatā; 
3. man ir nevainojama reputācija, t.sk. man nav tikusi atņemta speciālā atļauja pieejai valsts noslēpumam;
4. apzinos, ka pienākumu izpilde saistīta ar pieejamību valsts noslēpumam un bez atbilstošas speciālās atļaujas darbam ar valsts noslēpumu netikšu iecelts par valdes locekli. Uzņemos atbildību par savlaicīgu un patiesu informācijas iesniegšanu speciālās atļaujas  saņemšanai; 
5. atbilstu  Elektroenerģijas tirgus likuma 12.un 19. panta prasībām;
6. normatīvajos aktos noteiktajā kārtībā esmu atbildīgs/-a par iesniegto dokumentu un tajos ietverto ziņu pareizību. 
               Šis apliecinājums ir parakstīts ar elektronisko  parakstu un satur laika zīmogu

